OpenLLM-France/wikimedia huggingface dataset:
# Bytom

Bytom (en alemany Beuthen) és la ciutat al sud de Polònia, amb 174.724 habitants (2013). Està situada al voivodat de Silèsia.

## Districtes

* Bobrek
* Górniki
* Karb
* Łagiewniki
* Miechowice
* Rozbark
* Stolarzowice
* Stroszek
* Sucha Góra
* Szombierki
* Śródmieście

## Personatges famosos de Bytom

* Grzegorz Gerwazy Gorczycki (1665?-1734)
* Ernst Gaupp (1865-1916)
* Max Tau (1897-1976)
* Leo Scheffczyk (1920-2005)
* Edward Szymkowiak (1932-1990)
* Józef Szmidt (* 1935)
* Jan Liberda (* 1936)
* Lucjan Lis (* 1950)
* Leszek Engelking (* 1955)
* Waldemar Legień (* 1963)
* Paul Freier (* 1979)
* Heinrich Schulz-Beuthen (1838-1915) compositor musical
* Hermann Kober (1888-1973), matemàtic.
# Musaranya gegant mexicana

La musaranya gegant mexicana (Megasorex gigas) és una espècie d'eulipotifle de la família de les musaranyes (Soricidae), l'única del gènere Megasorex. És endèmica del sud-oest de Mèxic, des de Nayarit fins a Guerrero, on viu a altituds d'entre 80 i 1.800 msnm. Habita els boscos temperats, els boscos perennifolis i caducifolis, els matollars i les plantacions de cafè. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, gigas, significa ‘gegant’ en llatí.

## Referències

* ↑ Entrada «Megasorex gigas» de la Paleobiology Database (en anglès). [Consulta: 20 desembre 2022].
* ↑ Woodman, N.; Álvarez Castañeda, S. T.; Castro-Arellano, I; de Grammont, P. C. «Megasorex gigas» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. DOI: 10.2305/IUCN.UK.2016-2.RLTS.T41454A22319710.en. [Consulta: 29 gener 2021].
# Serra de les Cotxines

La Serra de les Cotxines és una serra situada al municipi de Poboleda a la comarca del Priorat, amb una elevació màxima de 728 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Héctor (pel·lícula)

Héctor és una pel·lícula espanyola de l'any 2004 dirigida per Gracia Querejeta. Va ser guardonada amb la Biznaga d'Or a la millor pel·lícula al Festival de Màlaga en la seva edició del 2004 mentre que el seu protagonista principal, Adriana Ozores, va guanyar el premi a la millor interpretació femenina.

## Argument

s'ha quedat orfe de mare. Passa a viure a casa de la seva tia i la seva família, provocant una gran convulsió en ella. Coneix a Gorilo, l'ex xicot de la seva cosina Fany, amb qui connecta ràpidament. Al mateix temps reapareix en la seva vida el seu pare que va arribar presentant-se en una cruïlla: anar-se amb ell o quedar-se en la seva nova llar. Encara que ell passa per moments difícils, ho sap suportar, al final, ell tria anar-se amb el seu pare, però quan està en els serveis de l'aeroport decideix quedar-se en llar, amb el seu oncles i cosina...

## Repartiment

* Adriana Ozores - Tere
* Nilo Mur - Héctor
* Unax Ugalde - Gorilo
* Núria Gago - Fany
* Joaquín Climent - Juan
* Pepo Oliva - Tomás
* José Luis García Pérez - Ángel
* Elia Galera - Sofía

## Premis i nominacions
### Medalles del Cercle d'Escriptors Cinematogràfics

* Millor pel·lícula
* Millor director, Gracia Querejeta..
* Millor actriu, Adriana Ozores
* Millor guió original, David Planell i Gràcia Querejeta
* Millor muntatge, Nacho Ruiz Capillas
* Millor música, Ángel Illarramendi

### Nominacions als Premis Goya (no va obtenir premi)

* Millor actor revelació (Nilo Mur)
* Millor actriu revelació (Núria Gago)
* Millor actor (Unax Ugalde)
* Millor música original (Ángel Illarramendi)

### XIV Premis de la Unión de Actores

* Millor actriu protagonista (Adriana Ozores)

## Referències

* ↑ elpais.com 'Héctor', de Gracia Querejeta, gana la Biznaga de Oro del Festival de Cine español de Málaga publicat l'1 de maig de 2004
* ↑ Héctor a Fotogramas
* ↑ «Medallas del CEC a la producción española de 2004». Cercle d'Escriptors Cinematogràfics. Arxivat de l'original el 2021-05-06. [Consulta: 13 desembre 2015].
* ↑ Héctor al web dels Premis Goya
* ↑ La gala presentada por la actriz Concha Velasco y el grupo de teatro Quésquíspás, se celebró en el Palacio de Congresos de Madrid., El Confidencial, 21 de juny de 2006
# Cannonball

Cannonball és una pel·lícula estatunidenca dirigida per Paul Bartel, estrenada el 1976. El nom de la pel·lícula i la trama està inspirada per Erwin George Baker (1882-1960), que va viatjar a través dels EUA unes quantes vegades, i pel Cannonball Baker Sea-To-Shining-Sea Memorial Trophy Dash, una cursa il·legal organitzada per Brock Yates per protestar contra el límit de velocitat a 55 MPH.

## Argument

El Trans-America Grand Prix és una cursa il·legal celebrada tots els anys entre Los Angeles, Califòrnia i la Ciutat de Nova York. Alliberat fa poc de la presó, on estava per matar una noia mentre conduïa borratxo, el corredor de curses Coy "Cannonball" Buckman (David Carradine) espera guanyar la cursa. L'equip Modern Motors li han promès un contracte o a ell o al seu gran rival Cade Redmond (Bill McKinney) que és també a la cursa - el contracte anirà a qui guanyi dels dos. Coy és encara en llibertat condicional vigilada i quan el seu oficial de la condicional, Linda Maxwell (Veronica Hamel), amb qui està tenint un afer, descobreix que estarà creuant fronteres estatals i violant la seva condicional, intenta aturar-lo, però finalment l'acompanyarà en la cursa.

## Repartiment

* David Carradine: Coy 'Cannonball' Buckman
* Sylvester Stallone Mafiós (cameo)
* Bill McKinney: Cade Redman
* Veronica Hamel: Linda Maxwell
* Gerrit Graham: Perman Waters
* Robert Carradine: Jim Crandell
* Belinda Balaski: Maryann
* Judy Canova: Sharma Capri
* Archie Hahn: Zippo Friedman
* Carl Gottlieb: Terry McMillan
* Mary Woronov: Sandy Harris, una de les noies del furgó
* Diana Lee Hart: Wendy, una de les noies del furgó
* Glynn Rubin: Ginny, una de les noies del furgó
* James Keach: Wolf Messer
* Dick Miller: Bennie Buckman
* Stanley Bennett Clay: Beutell
* Martin Scorsese (cameo)

## Al voltant de la pel·lícula

* El rodatge s'ha desenvolupat a La Crescenta-Montrose, Los Angeles, Nova York i Santa Monica.
* De la mateixa manera que el director i el guionista apareixen respectivament en els papers de Lester Marks i l'ajudant del representant del ministeri públic, interpretat pel productor Roger Corman, diverses personalitats del cinema fan petits cameos, com Sylvester Stallone i Martin Scorsese en el paper de dos mafiosos o Joe Dante en el de Kid.
# Tossal de Sant Cristòfol

El Tossal de Sant Cristòfol és una muntanya de 621 metres que es troba al municipi de Camarasa, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bàdminton als Jocs Olímpics d'estiu de 2008

La competició de Bàdminton dels Jocs Olímpics d'Estiu 2008 es disputà del 9 al 17 d'agost de 2008. Es disputaren 5 proves, dues d'elles masculines, dues femenines i una de mixta. Aquesta és la cinquena vegada que aquest esport és present als Jocs Olímpics de manera oficial, després que s'estrenés als Jocs Olímpics de Barcelona 92. Amb tot, anteriorment ja havia estat present, com a esport de demostració a Múnic 1972 i Seül 1988.
Totes les proves d'aquesta especialitat es realitzaren al Gimnàs de la Universitat Tècnica de Pequín.

## Calendari

| Dies | 9 d'agost | 10 d'agost | 11 d'agost | 12 d'agost | 13 d'agost | 14 d'agost | 15 d'agost | 16 d'agost | 17 d'agost |
| Individual Masculí | Primera Ronda | Primera Ronda | Segona Ronda | 1/8 de final | | Quarts de final | Semifinals | Bronze | Final |
| Individual Femení | Primera Ronda | Segona Ronda | 1/8 de final | | Quarts de final | | Semifinals | Bronze / Final | |
| Dobles Masculí | | | | 1/8 de final | Quarts de final | Quarts de final | Semifinals | Bronze / Final | |
| Dobles Femení | | 1/8 de final | Quarts de final | | Semifinals | | Bronze / Final | | |
| Dobles Mixtos | | | | 1/8 de final | | Quarts de final | Semifinals | Bronze / Final |

## Resultats
### Categoria masculina

| Prova | | | |
| Individual masculí | Lin Dan | Chong Wei Lee | Chen Jin |
| Dobles masculí | Indonèsia Hendra Setiawan Markis Kido | R.P. de la Xina Cai Yun Fu Haifeng | Corea del Sud Jiman Hwang Jaejin Lee |

### Categoria femenina

| Prova | | | |
| Individual femení | Zhang Ning | Xie Xingfang | Maria Yulianti |
| Dobles femení | R.P. de la Xina Du Jing Yu Yang | Corea del Sud Hyojung Lee Kyungwon Lee | R.P. de la Xina Wei Yili Zhang Yawen |

### Categoria mixta

| Prova | | | |
| Dobles mixtos | Corea del Sud Hyojung Lee Yongdae Lee | Indonèsia Liliyana Nova Widianto | R.P. de la Xina He Hanbin Yu Yang |

## Medaller

| Posició | País | | | | Total |
| 1 | R.P. de la Xina | 3 | 2 | 3 | 8 |
| 2 | Indonèsia | 1 | 1 | 1 | 3 |
| 2 | Corea del Sud | 1 | 1 | 1 | 3 |
| 4 | Malàisia | 0 | 1 | 0 | 1 |

## Enllaços externs

* Web oficial dels Jocs Olímpics de Pequín 2008: Bàdminton Arxivat 2008-08-12 a Wayback Machine.
# Unió Feminista Egípcia

La Unió Feminista Egípcia (àrab: الاتحاد النسائي المصري, al-Ittiḥād an-Nisāʾī al-Miṣrī) fou el primer moviment feminista d'abast estatal a Egipte.

## Història

La Unió Feminista Egípcia fou fundada en una reunió del 6 de març de 1923 a casa de l'activista Huda Sha'arawi, que en fou la primera presidenta i ocupà aquest càrrec fins a la seua mort, el 12 de desembre de 1947. La unió publicava la revista quinzenal L'Egyptienne (L'egípcia) a partir de 1925 i des de 1937 se li afegí el diari El-Masreyyah (Les [dones] egípcies). L'agrupació sol·licitava reformes educatives, que es dugueren a terme el 1925, quan el govern feu el nivell primari obligatori per a xiquetes i xiquets; després, en la mateixa dècada, les dones pogueren assistir a la universitat per primera volta. La campanya, però, que feren per reformar les lleis familiars no tingué èxit. Al febrer de 1951, Doria Shafik aplegà secretament 1.500 dones dels dos principals grups feministes, la UFE i Bint Al-Nil. Organitzaren una marxa que interrompé el parlament durant quatre hores; després d'això, presentaren una sèrie de demandes relacionades amb els drets socioeconòmics de les dones. Mufidah Abdul Rahman defensà a Shafik en la cort en aquesta ocasió. Quan el cas es dugué a judici, moltes afiliades de Bint al-Nil assistiren a la cort i el jutge posposà l'audiència indefinidament. De tota manera, malgrat les promeses del president del Senat, els drets de les dones no milloraren.
D'altra banda, la Unió s'afilià a l'Aliança Internacional de Dones. També recolzaren la independència total del seu país del Regne Unit, però igual que els capdavanters homes de classe alta del partit Wafd, promovien valors socials europeus i tenien una orientació essencialment laica. Es reformà com una organització no governamental, sense finalitats de lucre, amb el mateix nom, però amb un equip i unes metes diferents el 2011.

## Vegeu també

* Feminisme islàmic.

## Referències

* ↑ Mariz Tadros «Unity in diversity» (en anglès). Al Ahram Weekly, 421, 18–24 març 1999. Arxivat de l'original el 2014-05-30 [Consulta: 30 setembre 2014].
* ↑ Earl L. Sullivan. Women in Egyptian Public Life (en anglès). Syracuse University Press, 1 de gener de 1986, p. 172. ISBN 978-0-8156-2354-0.
* ↑ «Women's Movements in the Middle East: Case Studies of Egypt and Turkey» (informe). SOAS. [Consulta: 21 setembre 2014].
* ↑ Cynthia Nelson. Doria Shafik Egyptian Feminist : A Woman apart (en anglés). American Univ in Cairo Press, 1996, p. 169–176–. ISBN 978-977-424-413-1.
* ↑ Women in World History: Schu-Sui (en anglés). Yorkin Publications, 2002. ISBN 978-0-7876-4073-6.
* ↑ Goldschmidt, Arthur. Biographical Dictionary of Modern Egypt (en anglés). Boulder [u.a.]: Rienner, 2000, p. 190. ISBN 978-1-55587-229-8.
# Roca Cavallera

La Roca Cavallera és una muntanya de 354 metres que es troba al municipi de Granyena de les Garrigues, a la comarca catalana de les Garrigues.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Salvador López Sanz

Salvador López Sanz (Múrcia, 1924 - València, 2009) fou un polític i catedràtic valencià d'origen murcià.

## Trajectòria

Es llicencià en dret per la Universitat de València. Hi fou catedràtic a l'Escola Universitària de Dret Mercantil. Militant del PSPV-PSOE, fou subsecretari de presidència del Consell del País Valencià i Conseller de Sanitat i Seguretat Social (1981-1982) durant l'etapa preautonòmica, al Consell presidit pel també socialista Josep Lluís Albinyana. Després fou elegit diputat per la Circumscripció electoral de València a les eleccions generals espanyoles de 1982 i 1986. Ha estat president de la Comissió de Peticions del Congrés dels Diputats el 1986-1989.
Salvador López morí a València el 6 de febrer de 2009 a l'edat de 84 anys.

## Obres

* Curso elemental de derecho civil (1985)
* Elementos de derecho y legislación mercantil

## Referències

* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.322. ISBN 9788495484802.
* ↑ Fitxa del Congrés dels Diputats
* ↑ Mor l'ex conseller i exdiputat socialista Salvador López Sanz, a Levante-EMV de 7/02/2009 [Consulta: 14/01/2011].

## Enllaços externs

* Fitxa del Congrés dels Diputats (castellà)
# Cantaloupe Island

Cantaloupe Island és un standard de jazz compost per Herbie Hancock. Fou inclòs dins l'album Empyrean Isles publicat el 1964. Va ser un dels primers exemples de jazz modal amb ritme funky.
Aquest tema va ser samplejat pel grup Us3 en la seva cançó "Cantaloop (Flip Fantasia)", i també s'ha utilitzat com a sintonia en emissores de ràdio. Versions d'aquest tema han estat enregistrades per artistes, com Pat Metheny, Jean-Luc Ponty, Tanghetto, Jack DeJohnette i Milton Nascimento i TheBigMasterFunk.
L'album Empyrean Isles, juntament amb Maiden Voyage (1965) s'han convertit en un dels referents del jazz dels anys seixanta.

## Enllaços externs

* allmusic.com Arxivat 2002-11-19 a Wayback Machine. (anglès)
# Tossal de l'Alzina (la Baronia de Rialb)

El Tossal de l'Alzina és una muntanya de 772 metres que es troba al municipi de La Baronia de Rialb, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Bàrbara d'Àustria

Bàbara d'Àustria o Bàrbara d'Habsburg (Viena, Sacre Imperi Romanogermànic 1539 - Ferrara, Ducat de Ferrara 1572) fou una princesa imperial de la Dinastia Habsburg que va esdevenir duquessa consort del Ducat de Ferrara i Mòdena.

## Orígens familiars

Va néixer el 30 d'abril de 1539 a la ciutat de Viena sent filla de l'emperador Ferran I del Sacre Imperi Romanogermànic i Anna de Bohèmia. Fou neta per línia paterna de Felip I d'Habsburg i Joana I de Castella, i per línia materna de Ladislau II d'Hongria i Anna de Foix.
Fou germana de l'emperador Maximilià II i dels arxiducs Ferran II i Carles II d'Àustria.

## Joventut

Establerta de ben jove a Innsbruck, al costat de les seves germanes rebé una severa educació religiosa catòlica

## Núpcies i descendentes

El 1565 s'establí el matrimoni entre Bàrbara i el duc Alfons II d'Este, que se celebrà el 5 de desembre d'aquell any a Ferrara. Tot i que el matrimoni fou feliç no tingueren fills
Entre 1570 i 1571, després que un terratrèmol arrasés part de la ciutat de Ferrara, dedicà part de la seva fortuna en la fundació del Conservatore delle orfane di Santa Bárbara. Tot i les seves fortes conviccions catòliques establí una gran relació amb la seva sogra Renata de França, de religió protestant.
Morí el 19 de setembre de 1572, a la ciutat de Ferrara, de tuberculosi després d'estar malalta més de 6 anys.
# Punta del Simeó

La Punta del Simeó és una muntanya de 354 metres que es troba entre els municipis del Cogul i Granyena de les Garrigues, a la comarca catalana de les Garrigues.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Westerwald (Eichsfeld)

El Westerwald és una cresta boscosa de la zona paisagística de l'Eichsfeld a Turíngia (Alemanya). El cim més alt és el Amtklafter a 504 metres sobr el nivell mitjà del mar.
Fa part de l'altiplà d'Eichsfeld i del parc natural d'Eichsfeld-Hainich-Werratal, a dotze quilòmetres de Heilbad Heiligenstadt, capital de la comarca d'Eichsfeld. Pertany a la conca del Frieda, un afluent del Werra, un dels dos rius font del Weser.

## Llocs d'interés

* L'església de romeria de Klüschen Hagis, al lloc d'una antiga eremita
* El castell de Gleichenstein
* La cascada i els molins d'aigua de la vall del Lutter
* El mont Grosser Heuberg a Ershausen
* Klüschen Hagis
* Castell de Gleichenstein
* La cascada del Lutter a Grossbartloff

## Bibliografia

Fritze, Eduard. Der Eichsfelder Westerwald (en alemany). Bad Langensalza: Rockstuhl Verlag, 2007, p. 282. ISBN 9783867770057.

## Referències

* ↑ Mapa al web de la mancomunitat Westerwald-Obereichsfeld «Das Eichsfeld» (en alemany), 2007. Arxivat de l'original el 2015-04-02. [Consulta: 28 març 2015].
# Cantamoixó

Cantamoixó és un paratge format per camps de conreu del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Serradell.
Està situat al sud-oest de Serradell, a la dreta del barranc de Rastanyó. És a ponent de la Casquere i a ponent de la Plantada, al sud-est de Llinars.

## Enllaços externs

* Institut Cartogràfic de Catalunya; cal fer dos passos d'aproximació
# Antonio Clemente Olivert

Antonio Ángel Clemente Olivert (València, 1955) és un polític valencià. Llicenciat en farmàcia, és especialista en anàlisi clínica. Militant del Partit Popular, ha estat elegit diputat per la província de València a les eleccions a les Corts Valencianes de 1995, 1999, 2003, 2007 i 2011. Ha estat portaveu adjunt del Grup Popular a les Corts Valencianes.
Arran de l'esclat de l'escàndol de corrupció política (Cas Gürtel) que afectava presumptament a diversos càrrecs del partit, al novembre de 2009 el president Francisco Camps ordena una profunda reorganització de les estructures del PPCV per tal de revitalitzar-lo i reconquerir el lideratge mediàtic. Així, Clemente passa a ocupar la secretaria general en substitució de l'interí César Augusto Asencio, que a la vegada havia ocupat durant 15 dies el lloc deixat per l'anterior secretari general i portaveu parlamentari, Ricardo Costa, presumptament implicat al Cas Gürtel.
Al Congrés Regional que el PP celebrà el maig de 2012 en el qual Alberto Fabra fou elegit president del partit, Clemente fou substituït per Serafín Castellano al capdavant de la secretaria general del PP. L'octubre d'aquell mateix any ascendí a la secretaria primera de les Corts Valencianes després de la substitució d'Angélica Such per la seua implicació al Cas Gürtel.

## Referències

* ↑ (castellà) Clemente: "Costa deixà el llistó molt alt", a El País de 5/11/2009.
* ↑ «Serafín Castellano serà el nou secretari general del PP valencià». ARA.cat, 16-05-2012. [Consulta: 3 desembre 2012].
* ↑ «Clemente sustituye a Such en las Corts con los votos del PP» (en castellà). Levante-EMV, 17-10-2012. [Consulta: 4 desembre 2012].

## Enllaços externs

* Biografies de polítics valencians Arxivat 2009-09-20 a Wayback Machine.
* Fitxa de les Corts Valencianes Arxivat 2011-09-06 a Wayback Machine.
# L'Extrem de la Planeta de Queralt

L'Extrem de la Planeta de Queralt és una muntanya de 728 metres que es troba al municipi de les Avellanes i Santa Linya, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Symphodus doderleini

El tord flassader, el saig o el tord ( Symphodus doderleini) és una espècie de peix de la família dels làbrids i de l'ordre dels perciformes.

## Morfologia

* Els mascles poden assolir els 10 cm de longitud total.
* Color rogenc o taronja, amb una petita taca negra a l'aleta caudal, una banda longitudinal argentada al mig de cada costat i a sobre una altra d'un color terrós fosc.
Als dos anys les femelles poden passar a ser mascles. Són molt territorials.

## Hàbitat

Viu principalment a les praderies de fanerògames marines i, en general, no s'apropa a les costes rocalloses.

## Distribució geogràfica

Es troba a la Mediterrània (llevat del golf del Lleó) i al Mar de Màrmara. No és freqüent a les costes dels Països Catalans.

## Referències

* 1 2 FishBase (anglès)
* ↑ «Symphodus doderleini». Gran Enciclopèdia Catalana. Barcelona: Grup Enciclopèdia Catalana.
# Bàtil (filòsof)

Bàtil (Bathyllus, Βάθυλλος) fou un filòsof grec.
Era de l'escola pitagòrica i conjuntament amb Brontí de Metapontum, Lleó de Metapont i Alcmeó de Crotona, va dirigir a Pitàgores el seu tractat sobre filosofia natural. L'esmenta Diògenes Laerci.
# Serra de Boratuna

La Serra de Boratuna és una serra que delimita els municipis de Canet d'Adri i Sant Martí de Llémena a la comarca del Gironès, amb una elevació màxima de 545 metres.
Un camí recorre la carena de la serra des del coll de les Palomeres, al nord-est, passant per la Muntanya de Velers, fins a la Bora Tuna, al sud-oest. La Bora Tuna és una cova a prop del poble de Llorà i les primeres excavacions arqueològiques foren realitzades sota la direcció de Maties Pallarès i Gil.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Plomall (estri)

Un plomall, plomell, plomer, plomissall, espolsador o espolseta - sovint usat en plural - (que pot ser un drap, tros de pell o aplec de llenques de roba o de pell) és una eina utilitzada per a la neteja general i la neteja domèstica.
Generalment consisteix en un mànec i un extrem al qual s'han fixat plomes naturals o artificials, que formen un ventall tridimensional que permet de llevar la pols dels mobles, netejar amb suavitat, fins i tot els racons estrets. És particularment útil per a llevar la pols de les superfícies.
Alguns dels plomalls moderns estan proveïts d'un mànec telescòpic, que els fa especialment pràctics per a esteranyinar (llevar les teranyines) i eliminar la pols en llocs de mal abastar, alts o de difícil accés.

## Tipus

A part dels plomalls sintètics, hi ha diversos tipus de plomes que s'utilitzen en els plomalls, però les plomes d'estruç són les més utilitzades. Els plomalls de plomes d'estruç són les famílies de productes bàsics industrials més valuoses.

### Plomes d'estruç negres

Aquestes plomes venen de l'estruç mascle i són molt suaus amb plomes que són més "fibroses" de la naturalesa, donant com a resultat un plomall prim.

### Plomes d'estruç grises

Aquestes plomes són més marcades que les plomes negres i es venen sovint en supermercats.

### Plomes d'estruç filoses

Aquestes plomes són les plomes més suaus i delicades i provenen de sota les ales de les aus. Aquest tipus de plomes d'estruç són les més cares i són les plomes d'estruç de més alta qualitat.

### Plomes de pollet

Aquestes plomes són més punxegudes i rígides que les plomes d'estruç, generalment es venen a preus molt baixos, i són inferiors en qualitat.

## Vegeu també

* Cresta
* Hataki
* Plomall (lligadura)
* Plomall de Moctezuma

## Referències

* ↑ plomall a Optimot
* ↑ Uwe Tellkamp. La Torre: Història d'un país que es va enfonsar. Editorial Empúries, 6 octubre 2011, p. 272–. ISBN 978-84-9787-720-6 [Consulta: 27 gener 2013].
Viccionari
# Joseph Laniel

Joseph Laniel (Vimoutiers, 12 d'octubre de 1889 - París, 8 d'abril de 1975) fou un polític conservador francès, President del Consell de Ministres de la Quarta República entre 1953 i 1954. Era fill d'Henri Laniel (1857-1936), diputat del Calvados durant la Tercera República Francesa.
Laniel fou un dels fundadors, l'any 1945, del Parti Républicain de la Liberté (Partit Republicà de la Llibertat), que a partir de 1951 es fusionaria amb el Centre national des indépendants et paysans. Sota la seva presidència del Consell, el seu govern es va veure seriosament afectat pel conflicte d'Indoxina. Després de la derrota de Dien Bien Phu, l'any 1954, es va veure obligat a presentar la dimissió i va ser substituït per Pierre Mendès-France.
Va ser sebollit a la capella familiar del cementiri de Lisores (Calvados), al costat del seu pare.